સંતાનને વડીલોને આદર આપવાનું શીખવવાની સાથે કેવી રીતે બોલવું, કેવી રીતે તેમની વાત મુકવી તે પણ શીખવવું જરૂરી છે. બાળક સારો શ્રોતા બને અને બાળક સારો વક્તા બને આ બંને બાબત બાળકને સફળ અને સ્માર્ટ બનાવવા માટે શીખવવી જરૂરી છે. બાળકને ઉદ્ધતાઈથી નહીં પરંતુ નમ્રતાથી રજૂઆત કરવાનું અને જવાબ આપવાનું શીખવવું જોઇએ. બાળકના ઘડતરમાં સિંચન કરવામાં આવતી આવી દરેક સામાન્ય અને નાની બાબતો બાળકોના ઘડતરમાં ખૂબ મહત્વનો ભાગ ભજવે છે. જો સંતાનને બાળપણથી આ રીતે તૈયાર કરવામાં આવે તો તે ભવિષ્યમાં આવતી કોઇપણ મુશ્કેલી સામે નાસીપાસ થયા વિના લડી શકે છે.